গবেষক দলের অন্য সদস্যরা হচ্ছেন- পোলট্রি বিজ্ঞান বিভাগের অধ্যাপক ড. মো. বজলুর রহমান মোল্যা, বায়োটেকনোলজি বিভাগের অধ্যাপক ড. মো. শহিদুল ইসলাম ও ফিশারিজ বায়োলজি অ্যান্ড জেনেটিকস বিভাগের অধ্যাপক ড. মুহা. গোলাম কাদের খান।এ সাফল্য একদিনে আসেনি। মূল প্রজেক্ট পরিকল্পনা ও প্রস্তুতকরণ শুরু করেন ২০১৫ সালের ডিসেম্বর মাসে। এর পর অনেক ধাপ পেরিয়ে তথ্যগুলো জমা দিয়ে আন্তর্জাতিকভাবে স্বীকৃত যুক্তরাষ্টভিত্তিক প্রতিষ্ঠান ন্যাশনাল সেন্টার ফর বায়োটেকনোলজি ইনফরমেশনের (এনসিবিআই) তথ্যভাণ্ডার থেকে ২৫ আগস্ট ২০১৭ স্বীকৃতি পায়।